Погрешан узрок
Погрешан узрок (лат. Non causa pro causa) је низ логичких грешака које настају када се тврди да постоји узрочно-последична веза између неке две ствари које су повезане на други начин или уопште нису повезане.

Врсте 
 С тим, дакле због тога је логичка грешка која настаје када се тврди да зато што се две појаве дешавају у исто време, једна је узрок друге. Грешка се јавља, јер се игнорише да ли постоји нека друга веза између појава или зато што можда у опште не постоји веза између њих. У овом случају када нема узрока се примећује логичка грешка погрешан узрок.

 После тога, дакле због тога је логичка грешка која се јавља када тврдимо да постоји узрочно-последична веза између два догађаја само зато што се један дешава пре другог. Самим тим се закључује да је прво узроковало друго. И ова грешка настаје из истог разлога као и с тим, дакле због тога - игнорише се да ли постоји нека друга веза између појава или зато што можда у опште не постоји веза између њих (погрешан узрок).

 Погрешан правац је логичка грешка у којој се последици и узроку мењају места, то јест тврди се да је последица заправо узрок.

 Један узрок је логичка грешка која настаје када се тврди да постоји само један узрок за неку ситуацију, а игнорише се могућност да постоји више узрока који су довели до ње.

 Погрешан узрок је логичка грешка која настаје када нема узрочно-последичне везе, али се тврди да она постоји.

Примери 
 Како је време пролазило, температура на Земљи је расла, а опадао је број гусара. Самим тим, узрог глобалног загревања је нестајање гусара.
Овде се види грешка с тим, дакле због тога, јер се ове ствари дешавају у исто време, али нису повезане.

 Принели смо жртву Марсу и због тога смо победили у борби.
У овом сличају се дешава грешка после тога, дакле због тога, јер приношење жртве сигурно није био узрок победе.

 Деца која играју агресивне видео игрице постају агресивна.
Погрешан правац, јер се занемарује чињеница да су деца можда већ агресивна и да их зато привлаче агресивне видео игрице.

 Због Дарвинове теорије еволуције људи су престали да верују у тачност Библије.
Један узрок научног доказа о настанку животиња и човека сигурно није једини узрок за потпуни престанак веровања у Библију. Ту су били многи примери пре тога који су натерали људе да преиспитују Библију и били су многи након што је Дарвин публиковао своје дело О пореклу врста.

Литература 
 

Логичке грешке
Логика